മെഗാമെഡിക്കല് ക്യാമ്ബ് വര്ക്കല: വര്ക്കല റോട്ടറി ക്ലബും ശിവഗിരി ശ്രീനാരായണ മെഡിക്കല് മിഷന് ആശുപത്രിയും സംയുക്തമായി നടത്തിയ മെഗാമെഡിക്കല് ക്യാമ്ബ് ശ്രീനാരായണ ധര്മ്മസംഘം ട്രസ്റ്റ് പ്രസിഡന്റ് സ്വാമി സച്ചിദാനന്ദ ഉദ്ഘാടനം ചെയ്തു. റോട്ടറി ഡിസ്ട്രിക് വൈസ് ഗവര്ണര് ശ്രീറിഷ് കേശവന്, ക്ലബ് പ്രസിഡന്റ് അഡ്വ. സജിചന്ദ്രലാല്, സജി. വി.വി, അജയ്. എ, വി. പ്രമോദ് കുമാര്, എസ്. ഷിബു തുടങ്ങിയവര് സംസാരിച്ചു. ഓഫ്ത്താല്മോളജി, ഓര്ത്തോപീഡിക്, ജനറല് മെഡിസിന്, ഇ.എന്.ടി, ദന്ത വിഭാഗങ്ങളിലെ വിദഗ്ദ്ധ ഡോക്ടര്മാര് രോഗികളെ പരിശോധിച്ചു. ക്യാമ്ബിലെത്തിയവര്ക്ക് മരുന്നുകള് സൗജന്യമായി നല്കി. ശസ്ത്രക്രിയകള്ക്കും മറ്റു പരിശോധനകള്ക്കും 30 ശതമാനവും കണ്ണടകള്ക്ക് 40 ശതമാനവും ഡിസ്കൗണ്ട് നല്കിയതായി ആശുപത്രി സെക്രട്ടറി സ്വാമി വിശാലാനന്ദ പറഞ്ഞു.